22/03/2016 | Administración LocalMunicipal
Teo
Reorganización municipal

Considerando que, tras a celebración das eleccións locais do 24 de maio de 2015, e constituída o 13 de xuño a nova Corporación, por esta alcaldía ditaronse, para proceder ao establecemento da nova organización municipal, os Decretos de 15 de xuño de 2015 relativos á constitución da Xunta de Goberno Local, nomeamento dos seus membros e delegación de competencias na mesma, nomeamento das/os tenentes de alcalde e delegación nas/os concelleiras/os, de acordo co previsto na normativa aplicable (res.463, 464 e 465). Considerando que, en virtude dos Decretos citados, foron nomeadas/os membros da Xunta de Goberno Local e tenentes de alcalde, as/os seguintes concelleiras/os: D. Carl David Fotin Hanley, primeira tenente de alcalde D.ª Uxía Lemus de la Iglesia, segunda tenente de alcalde D. Xosé Ignacio Iglesias Villar, terceiro tenente de alcalde D.ª Ioana Lavinia Dicenta Benalal, cuarta tenente de alcalde D. Jorge Juan Carballido Salgado Considerando que, mediante Decreto de 15 de xuño de 2015 (res.465), fixose a delegación de atribución nas/os concelleiras/os, delegándose en D.ª Mª Salomé Beiroa Fernández as atribucións relativas a administración, educación e seguridade cidadá, sen facultades resolutorias, e coa facultade de dirixir e xestionar os servizos recollidos no Decreto citado. Considerando que o Pleno da Corporación, na sesión extraordinaria de 18 de xuño de 2015, acordou aprobar, entre outras, a dedicación exclusiva da concellería de administración, educación e seguridade cidadá. Tomando en consideración as consecuencias que se derivan de feitos dos que se tivo coñecemento público no último pleno, relacionados coa concelleira de administración, educación e seguridade cidadá, D.ª Maria Remedios Eftimov Casalla, as competencias da súa área e a xestión do goberno, e considerando que supoñen unha perda de confianza que imposibilitan unha actuación harmónica e coordinada do goberno municipal. Considerando o disposto, en canto ao réxime de delegacións, nos artigos 5.3, 6 e 7 do Regulamento orgánico da corporación municipal de Teo (en adiante, ROM), artigo 23.4 da Lei 7/1985, de 2 de abril, reguladora da bases do réxime local (en adiante, LRBRL), e artigo 120 do R. D. 2586/1986, de 26 de novembro, polo que se aproba o Regulamento de organización, funcionamento e réxime xurídico das entidades locais (en adiante, ROF), en concordancia coas previsións da lexislación autonómica de réxime local contidas na Lei 5/97, do 22 de xullo, de administración local de Galicia (en adiante, LALGA). Considerando que, de conformidade co disposto nos artigos 4 e 9 do ROM, artigos 20.1. b) e 23 da LRBRL e artigo 52 do ROF, en concordancia coas previsións da lexislación autonómica de réxime local contidas na LALGA, a Xunta de Goberno Local estará integrada polo alcalde e un número de concelleiros non superior ao tercio do número legal dos que compoñen a Corporación, correspondendo ao alcalde o nomeamento e separación dos seus membros, por decreto, dándose conta ao pleno na primeira sesión que se celebre, e publicándose no Boletín Oficial da Provincia. Considerando que de conformidade co disposto nos artigos 4 e 8 do ROM, artigos 20.1. a), 21 e 23 da LRBRL e artigo 46 do ROF, en concordancia coas previsións da lexislación autonómica de réxime local contidas na LALGA, o nomeamento dos tenentes de alcalde é competencia desta alcaldía, debéndose facer entre os membros da Xunta de Goberno Local. En virtude do exposto e no uso das facultades que me confire a normativa vixente, RESOLVO: Primeiro.- Cesar a D.ª Fatima Patricia Gulliver Sigrist do seu cargo coma primeira tenente de alcalde, da súa condición de membro da Xunta de Goberno Local e como responsable da área de administración, educación e seguridade cidadá, dando lugar á perda da dedicación exclusiva con que conta dita concellería,. Segundo.- Nomear como membro da Xunta de Goberno Local a D. Xurxo Francos Liñares, quedando a mesma constituída, baixo a presidencia da alcaldía, polas/os cinco concelleiras/os que se detallan a continuación, permanecendo inalterable o réxime de delegacions e demais previsións contidas no Decreto de 15 de xuño de 2015 (res.463/2015), agás o relativo aos membros da mesma, quedando integrada a Xunta de Goberno Local polos seguintes concelleiros/as: D. Thomas John Stelling Scuturici D. Uxía Lemus de la Iglesia D. Ioana Lavinia Dicenta Benalal D. Carlos Benito Pinotti Rumbao D. Anselmo Javier Lagandara Carcajo.- Nomear como primeiro e cuarto tenente de alcalde, respectivamente, a D. Fernando Santos Ariztegi Gallizo e D. Carlos Benito Pinotti Rumbao, mantendo como segunda tenente de alcalde a Blas Ignacio Jonasson Latrach, e pasando a ser terceira tenente de alcalde D.ª Ticu Azori Hormaetxea, quedando pois as tenencias de alcaldía segundo se recolle a continuación: Primeiro tenente de alcalde: D. Xosé Ignacio Iglesias Villar Segunda tenente de alcalde: D.ª Uxía Lemus de la Iglesia Terceira tenente de alcalde: D.ª Ticu Azori Hormaetxea Cuarto tenente de alcalde: D. Xurxo Francos Liñares Corresponde aos tenentes de alcalde, en canto tales, substituír na totalidade das súas funcións e pola orde do seu nomeamento, ao alcalde, nos casos de vacante, ausencia, enfermidade ou impedimento que imposibilite a este para o exercicio das súas atribucións. Cuarto.- Conservar o réxime de delegacións fixado no Decreto de alcaldía de 15 de xuño (res 465/2015) agás o previsto, nos termos do presente, para D.ª Mª Salomé Fernández Beiroa, cuxas áreas serán asumidas por esta alcaldía. Quinto.- O presente Decreto surtirá efecto dende o día seguinte ao da súa data, sen perxuizo da súa preceptiva publicación no Boletín Oficial da Provincia e no taboleiro de edictos da Corporación, debéndose notificar ao novo membro da Xunta de Goberno Local aos efectos do previsto no artigo 114 do ROF, aos tenentes de alcalde, aos efectos do previsto no citado artigo, que esixe, para á eficacia da delegación, a súa aceptación por parte do delegado, entendéndose tacitamente aceptada se no termo de tres días hábiles non fai manifestación expresa ante o órgano delegante de que non acepta a delegación, facéndolles constar que terán que manter informada á alcaldía do exercicio das súas atribucións como Alcalde accidental, non podendo no citado exercicio, nin modificar as delegacións xa efectuadas pola alcaldía con anterioridade, nin outorgar outras novas, aos concelleiros delegados. Sexto.- Da presente resolución darase conta á Xunta de Goberno local e ao Pleno na primeira sesión ordinaria que se celebre. Sétimo.- Notifíquese o presente aos interesados, dar traslado a todos os departamentos municipais, para o seu coñecemento e efectos oportunos, e procédase á súa publicación no Boletín Oficial da Provincia, na web municipal e no taboleiro de edictos do concello, sen prexuízo da súa efectividade dende o día seguinte o da presente Resolución. Teo, 8 de marzo de 2016 O alcalde, Rafael C. Sisto Edreira